b'\n_START_ARTICLE_\nGori\xc4\x8dko\n_START_PARAGRAPH_\nGor\xc3\xad\xc4\x8dko je gri\xc4\x8devnata pokrajina v severovzhodni Sloveniji, ob tromeji z Avstrijo in Mad\xc5\xbearsko. Gy\xc3\xb6rgy Zak\xc3\xa1l Nemesn\xc3\xa9pi kalvinistni duhovnik in pisatelj v \xc5\x90rs\xc3\xa9gu je 1818 tako napisal v svoji monografiji Gori\xc4\x8dko, kot Vandalski bregi (Vandalski brejgi, Vandal Hegyek). Neko\xc4\x8d tukaj sta bili dve zgodovinski pokrajini Slovenska okroglina (T\xc3\xb3ts\xc3\xa1g) in Slovenska krajina (Vendvid\xc3\xa9k). Od srednjega veka so znanstvena in latinska dela tako imenovala Slovence na Ogrskem kot Vandali, ker v Vandalih so mislili potomce Slovencev._NEWLINE_Gori\xc4\x8dko le\xc5\xbei na skrajnem severovzhodnem delu Slovenije med Muro in Rabo. Po koncu prve svetovne vojne je severni del Gori\xc4\x8dkega ostal v okviru Mad\xc5\xbearske. Gori\xc4\x8dko je dobilo ime po goricah in hrib\xc4\x8dkih, najvi\xc5\xa1ji hrib pa se tu dviguje do 418 metrov nadmorske vi\xc5\xa1ine. Ozemlje Gori\xc4\x8dkega obsega naslednje ob\xc4\x8dine: Cankova, Dobrovnik, Gornji Petrovci, Grad, Hodo\xc5\xa1, Kobilje, Kuzma, Moravske Toplice, Puconci, Roga\xc5\xa1ovci in \xc5\xa0alovci._NEWLINE_Podnebje na Gori\xc4\x8dkem je sorazmerno suho, letno pade okoli 850 l/m\xc2\xb2 padavin, kar je najmanj na Slovenskem. Prst je kisla in slabo rodovitna, zato so razmere za poljedelstvo neugodne, ve\xc4\x8d mo\xc5\xbenosti je za razvoj \xc5\xbeivinoreje in sadjarstva. Kmetijske posesti so majhne in razdrobljene. Vse to in pa prometna odmaknjenost vplivata na redkej\xc5\xa1o poselitev. Gori\xc4\x8dko je brez ve\xc4\x8djega sredi\xc5\xa1\xc4\x8dnega naselja.'